KINNITATUD

RMK riigihangete osakonna

juhataja käskkirjaga 1-47.2802/1.

## 1. Hanke nimetus ja viitenumber

* 1. Hanke nimetus: Uibo tee, Kannastiku tee ja Kanassaare tee ning mahasõidu HL379 ja mahasõidu HL451 ehitamine
  2. Viitenumber: 262870
  3. Klassifikatsioon: teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on hankelepingu sõlmimine Uibo tee (0,86 km), Kannastiku tee (0,91 km) ja Kanassaare tee (1,61 km) ning mahasõidu HL379 (0,21 km) ja mahasõidu HL451 (0,19 km), mis asuvad Tartu maakonnas, Peipsiääre vallas, Selgise, Särgla, Haavakivi ja Vea külas, ehitustööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Laanekraav OÜ** poolt koostatud „Uibo ja Kanastuku tee ehitamise projekt“ ja **ViaVelo Inseneeribüroo OÜ** poolt koostatud „Kanassaare tee ehitamise ja rekonstrueerimise projekt ning mahasõiduteede HL379 ja HL451 ehitamise projekt“ (Lisa 4 – Projektid) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse **tagatise summas 2000 EUR**, kas: 5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Uibo tee, Kannastiku tee ja Kanassaare tee ning mahasõidu HL379 ja mahasõidu HL451 ehitamine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Uibo tee (0,86 km), Kannastiku tee (0,91 km) ja Kanassaare tee (1,61 km) ning mahasõidu HL379 (0,21 km) ja mahasõidu HL451 (0,19 km) asuvad Tartu maakonnas, Peipsiääre vallas, Selgise, Särgla, Haavakivi ja Vea külas, RMK katastriüksustel 86101:001:0007 ja 86101:004:0042.

Juurdepääs Uibo teele ja Kanassaare teele on tagatud Kallaste – Kokora – Sõõru kõrvalmaanteelt (22238) lähtuva Sõõru tee (8610232) kaudu.

Juurdepääs Kannastiku teele on tagatud Matjama – Kukemetsa teelt (8610212) lähtuva Kukemetsa tee (8610216) kaudu.

Juurdepääs Mahasõidu teedele HL379 ja HL451 on tagatud Saare – Pala – Kodavere kõrvalmaalteelt (14101) lähtuvate mahasõitude kaudu km 12,255 ja 12,470.

Vajalikud raietööd on RMK poolt lepingu sõlmimise ajaks enamuses tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta.

Edasi tuleb teostada kändude juurimine ja freesimine (3,03 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Sajuvee juhtimiseks rajatakse Kanassaare teele kraav K-10. Uibo teel ja Kannastiku teel on kraavide seisukord hea, seega teostatakse seal kaevtöid hoolduse mahus (Uibo teel 1085m ja Kannastiku teel 1034m).

Uibo tee ja kannastuku tee objektile on ettenähtud 2 truubi rekonstrueerimine ja 8 uue truubi ehitamine. Lisaks 1 truup likvideeritakse. Truup T/4 Kannastiku teel likvideeritakse, tagasipööramisekoha ristmik ehitatakse ümber ning ehitatakse uued truubid T/11 ja T/12. Kanassaare teele rajatakse 3 uut truupi. Plasttruubid rajatakse läbimõõduga 40sm kuni 80sm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truubi kohal peab tee muldkeha ja teekatendi kogupaksus olema Ø 40-50 cm plasttruubil vähemalt 0,50 m, Ø 60 cm plasttruubil 0,55 m, Ø 80 cm plasttruubil 0,65 m.

Kõikidele truupidele on ette nähtud ehitada otsakutele kindlustised järgnevate tüüpotsakutega: 40 ja 50 MAO ning 60 ja 80 KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Tähispostid tuleb paigaldada teealustele truupidele 16tk, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

**Uibo tee** (0,86 km) – tee saab alguse kvartalite HL445, KV013 ja VA001 vaheliselt sihilt (Kanassaare tee) ja kulgeb kuni kvartalite KV031 ja VA004 vahelise sihini eraldis 1.

Uibo teele ehitatakse katend 10 cm purustatud kruus (Pos 6) – 20 cm sorteeritud kruus (Pos 4) - geotekstiilile (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas). Tee mulle (hmin=20 cm) ehitatakse kohalikust pinnasest (veejuhtmete kaevel saadud pinnas). Teekatte ehitusjärgne pealt laius on 4,5 m.

T-kujuline tagasipööramisekoht TP-T ehitatakse Uibo tee pk. 7 vastavalt maaparandusrajatiste tüüpjooniste kataloogile (Tallinn 2019) analoogselt ehitatava tee kattega: kattega 10 cm (purustatud kruus Pos 6) 20 cm kruusalusel (sorteeritud kruusPos 4) geotekstiilil (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas). Tagasipööramisekoha mulle (20 cm) ehitatakse kohalikust pinnasest (veejuhtmete kaevest saadud pinnas).

Mahasõidukohad metsaalale rajatakse vastavalt maaparandusrajatiste tüüpjooniste kataloogile (Tallinn 2019) tüüp M3 (L=10 m, R=10 m). Mahasõidukohad M3 ehitatakse Uibo teel tüsedusega 30 cm (sorteeritud kruus mm Pos 4) geotekstiilile (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas). Mahasõidukohtade mulle (20cm) ehitatakse juurde veetavast pinnasest.

Teerajatiste otsad ehitada 2 m ulatuses sujuvalt olemasoleva maapinnaga kokku.

**Kannastiku tee** (0,91 km) – tee saab alguse Kukemetsa teelt (8610216) kuni kvartali VA182 eraldiseni 24.

Kannastiku teele ehitatakse katend 10 cm purustatud kruus (Pos 6) – 20 cm sorteeritud kruus (Pos 4) - geotekstiilile (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas). Tee mulle (hmin=20 cm) ehitatakse kohalikust pinnasest (veejuhtmete kaevel saadud pinnas). Teekatte ehitusjärgne pealt laius on 4,5 m.

T-kujuline tagasipööramisekoht TP-T ehitatakse Kannastiku teele pk. 9 vastavalt maaparandusrajatiste tüüpjooniste kataloogile (Tallinn 2019) analoogselt ehitatava tee kattega: kattega 10 cm (purustatud kruus Pos 6) 20 cm kruusalusel (sorteeritud kruusPos 4) geotekstiilil (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas). Tagasipööramisekoha mulle (20 cm) ehitatakse kohalikust pinnasest (veejuhtmete kaevest saadud pinnas).

Mahasõidukoht M1 (L=20 m, R=10 m) ehitatakse Kannastiku tee pk. 0 (Kukemetsa teelt Kannastiku teele) vastavalt maaparandusrajatiste tüüpjooniste kataloogile (Tallinn 2008) analoogselt ehitatava tee kattega: 10 cm purustatud kruus (Pos 6) – 20 cm sorteeritud kruus (Pos 4) - geotekstiilile (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas). Mahasõidukoha mulle (20 cm) ehitatakse juurde veetavast pinnasest.

Mahasõidukohad metsaalale rajatakse vastavalt maaparandusrajatiste tüüpjooniste kataloogile (Tallinn 2019) tüüp M3 (L=10 m, R=10 m). Mahasõidukohad M3 ehitatakse Uibo teel tüsedusega 30 cm (sorteeritud kruus mm Pos 4) geotekstiilile (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas). Mahasõidukohtade mulle (20cm) ehitatakse juurde veetavast pinnasest.

Kannastiku tee pöörangule pk. 4 on ette nähtud sisekurvi 2,50 m laiuse laiendi rajamine. Pöörangule rajatav laiend viiakse ühtlaselt ehitatava teega kokku 10 m pikkuste üleminekulõikudega.

Teerajatiste otsad ehitada 2 m ulatuses sujuvalt olemasoleva maapinnaga kokku.

**Kanassaare tee** (1,61 km) ehitatav lõik (1,28km) algab Sõõru teelt ja lõpeb Kanassaare rekonstrueeritava lõigu alguses kvartalil HL445 eraldusel 3. Kanassaare tee rekonstrueeritav lõik (0,33km) algab Kanasaare ehitatava lõigu lõpust ja lõpeb kvartalil HL445 er 8.

**Mahasõidutee HL379** (0,21 km) ehitatav lõik algab Saare - Pala – Kodavere maanteelt nr 14101 ja lõpeb kvartalil HL377 er 27.

**Mahasõidutee HL451** (0,188 km) ehitatav lõik algab Saare - Pala – Kodavere maanteelt nr 14101 ja lõpeb kvartalil HL451 er 34.

Ehitatavad teed (Kanassaare tee ning mahasõidutee HL379 ja mahasõidutee HL451) rajatakse olemasolevale maapinnale. Ehitusjärgne tee laius katte peal on 4,5m. Vajadusel tuuakse tee profiili parandamiseks täiendavalt mulde ehitamiseks pinnast filtr.m ≥0,5m/ööp. Maapind planeeritakse ja eemaldatakse suuremad kivid, oksad jms. Mulde aluspinna kalle on 4% kesk teljest eemale. Mulde põhjale paigaldatakse 5m laiune geotekstiil (Deklareeritud tõmbetugevus MD/CMD ≥20 kN/m, 5,0 m lai, mitte kootud kangas), mille peale tuleb uus tee konstruktsioon. Tee alumise kihi moodustab 30cm paksune sorteeritud kruusast, pos 4 kiht, mille peale rajatakse 10cm paksune kruusast, pos 6 kulumiskiht. Tee pealmise kihi kalle on samuti 4%.

Tagasipöördekoha haarade pikkus on 50m, tee laius 4,5m. Tagasikoha pöörderaadiused on 18m. Tagasipöördekoha konstruktsioon on sama mis põhiteel. Mahasõidud M-1kuni M-7- tuleb oleva maapinnaga sujuvalt kokku viia.

T-14101 Saare-Pala-Kodavere teega ristub kilomeetril 12,255 HL379 mahasõiduga. Mahasõit on pinnasest. Ristumine peateega toimub 90-kraadise nurga all. Ristumiskoht on Y-kujuline.

Kilomeetril 12.47 ristub T-14101 Saare-Pala-Kodavere teega HL451 mahasõiduga. Mahasõit on pinnasest. Ristumine peateega toimub 90-kraadise nurga all. Ristumiskoht on T-kujuline.

Mahasõidukoha pikikalle riigi maantee suhtes, asfaltbetoonkattega lõigus (18 m) on 1,2%- 1,6%.

Mahasõidukoht riigiteelt rajatakse 18m pikkuselt asfaltbetoonkattega järgmiselt:

* Tihe asfaltbetoon AC 16 surf h=10cm
* Killustikalus kiilumismeetodil fr 32/63 h=25cm
* Dreenkiht (dreenivus minimaalselt 1m/ööp) hmin=25cm
* Geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud)
* Täitepinnas (dreenivus minimaalselt 0,5m/ööp) hmin=50cm
* Aluspinnas

Rajatise alla jääva mullakihi ja mullase täitepinnase kihi peab eemaldama. Katendi aluspinnases tuleb täita lohud, alus planeerida ja tihendada. Süvendi põhi ja mulde alune planeeritakse 4% põikkaldega. Mulde ülemine kiht rajada pealt 4% põikkaldega. Mulde peale paigaldatakse geotekstiil (Deklareeritud tõmbetugevus MD/CMD ≥20 kN/m, 5,0 m lai, mittekootud). Peale mulde ehitamist ja geotekstiili paigaldamist ehitatakse dreenkiht minimaalse paksusega 25cm. Minimaalse paksusega koht on otsesuuna sõiduradade keskel. Dreenkihi ülemisel pinnal on põikkalle 2,5% ja alumisel pinnal 4%. Dreenkiht tuleb rajada materjalist, mille filtratsioonimoodul on vähemalt 1,0 m/ööpäevas. Alusele rajatakse lubjakivikillustikust alus fr. 32/63 + 16/32. Väljaveetud killustikalus tihendada ja profileerida. Killustikalusele ehitatakse välja asfaltbetoonkatte. Asfaltkatte perved täidetakse purustatud kruusaga pos 6 (h=10sm).

Mahasõidu nõlvad haljastatakse murukülviga huumusmullal h=15sm.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid.

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus fr 0/63 mm (pos 3)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Laanekraav OÜ** poolt koostatud „Uibo ja Kanastuku tee ehitamise projekt“ ja **ViaVelo Inseneeribüroo OÜ** poolt koostatud „Kanassaare tee ehitamise ja rekonstrueerimise projekt ning mahasõiduteede HL379 ja HL451 ehitamise projekt“ (Lisa 4 – Projektid) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee)

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projektid